Document ID: 32005D0033

32005D0033
L 016/59
JURNALUL OFÍCIAL AL UNIUNII EUROPENE
DECIZIA COMISIEI
din 14 ianuarie 2005
de modificare a Deciziei 2001/556/CE în ceea ce privește includerea unor unități din India pe listele provizorii ale unităților din țări terțe din care statele membre sunt autorizate să importe gelatină destinată consumului uman
[notificată cu numărul C(2004) 4543]
(Text cu relevanță pentru SEE)
(2005/33/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești sau moluște bivalve vii (1), în special articolul 2 alineatul (4),
întrucât:
(1)
Decizia 2001/556/CE a Comisiei din 11 iulie 2001 de întocmire a unor liste provizorii de unități din țări terțe din care statele membre autorizează importurile de gelatină destinată consumului uman (2) stabilește liste provizorii cu unitățile din țările terțe din care statele membre sunt autorizate să importe gelatină destinată consumului uman.
(2)
India a furnizat o listă cu unitățile care produc gelatină destinată consumului uman, în privința cărora autoritățile responsabile certifică faptul că unitățile respectă normele comunitare.
(3)
În consecință, unitățile respective ar trebui incluse în listele prevăzute de Decizia 2001/556/CE.
(4)
Deoarece încă nu au avut loc inspecțiile la fața locului în unitățile respective, importurile din aceste unități nu ar trebui să fie eligibile pentru controale fizice reduse în conformitate cu Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor sanitar-veterinare pentru produsele provenind din țări terțe și introduse în Comunitate (3).
(5)
Prin urmare, Decizia 2001/556/CE ar trebui să se modifice în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2001/556/CE se modifică în conformitate cu anexa la prezenta decizie.
Articolul 2
Prezenta decizie se aplică de la 23 ianuarie 2005.
Articolul 3
Prezenta decizie se adresează statelor membre.
Adoptată la Bruxelles, 14 ianuarie 2005.

Labels: 0
3
17
18